Señalen que “la Conseyería de Drechos Sociales y Bientar vien dando amueses de la so incompetencia"
#000001
Carlos Gordon relata en dos tomos la historia de los otros comunistas asturianos
#000003
Galería: cadena humana contra el racismo en Xixón
#000004
Andecha Astur pide nun comunicáu que se condone la delda a les persones afectaes pol pagu simultaneu del Salariu Social Básicu (SSB) y del Ingresu Mínimu Vital (IMV). El partíu soberanista considera “inaceutable que seyan los beneficiarios del IMV los que tengan de facer frente a les consecuencies de la ineptitú y mala xestión del Gobiernu de Barbón, que nun supo tramitar correchamente los espedientes nin apurrir la información en tiempu y forma. Poro, desiximos al ‘Principado’ qu’asuma la responsabilidá d’estes deldes, procediendo darréu a la so total condonación”.
#000007
Señalen n’Andecha Astur que dende la puesta en marcha del IMV “la Conseyería de Drechos Sociales y Bientar vien dando amueses de la so incompetencia, cola que castiga a aquelles estayes de la población que se supón que tien de protexer: los más esfavorecíos. El caos alministrativu y la desinformación qu’acompangó’l treslláu d’espedientes del SSB al IMV finó con más de 9.000 asturianes y asturianos repitiendo xestiones y viviendo na incertidume de ver nel aire los sos futuros ingresos”. Añaden que l’Alministración asturiana “nun foi quién a dar de baxa del cobru del SSB a aquellos beneficiarios qu’entamaron a cobrar l’IMV, ensin que siquiera se-yos informare de la incompatibilidá d’ambos ingresos, polo que 14.000 persones percibieron los dos salarios al mesmu tiempu durante un periodu d’ente ocho y once meses, siendo ello que munchos siguen nesa situación”.
#000008
Andecha Astur recuerda que “los pagos indebíos tienen de ser agora devueltos por unes economíes yá de por sí endexes, que verán dividíos a la metá los sos ingresos y al mesmu tiempu tendrán de facer frente a pagos de fasta 6.000 euros”. Entruga que “si l’estrañu modelu de ‘socialismu’ que carecemos en Madrid y n’Asturies pue invertir 126 millones d’euros pa participar nel conseyu d’alministración de Duro Felguera, si se pue ‘perdonar’ a la banca más de 60.000 millones d’euros pol so rescate, si se puen marafundiar 25 millones d’euros nuna Casa Real... ¿por qué nun se pue condonar a los más esfavorecíos una delda de la que nin siquier son responsables?”.
#000009
Asociación Cultural Nortes de Asturias. 2021.
#000012